Eveniment

Un român a consumat în medie 2.300 grame de alimente pe zi în 2018, mai mult cu 85 de grame faţă de anul anterior. Şase grupe de produse (lapte, legume, cereale, fructe, cartofi şi carne) reprezintă 90% din consumul mediu net zilnic pe locuitor.

Laptele şi produsele din lapte au cea mai mare pondere în consumul mediu net zilnic pe locuitor, cu 30%, urmat de legume, cu 17% şi cereale, cu 16%, arată studiul „Disponibilităţile de consum ale populaţiei în anul 2018“, publicat săptămâna aceasta de Institutul Naţional de Statistică.